โบร์เท

โบร์เท (มองโกล:  ; ซีริลลิก: ; Börte, ราวปี 1161–1230) เป็นภรรยาคนแรกของเทมุจิง ผู้ซึ่งต่อมาขึ้นครองราชย์เป็นชิงกิส ข่าน ปฐมกษัตริย์แห่งจักรวรรดิมองโกล โดยมีโบร์เทเป็นอัครจักรพรรดินีคนแรกของจักรวรรดิ เธอแต่งงานกับชิงกิส ข่าน ตั้งแต่อายุน้อย ก่อนจะถูกเผ่าคู่แข่งลักพาตัวไป และถูกช่วยเหลือกลับมาโดยชิงกิส ข่าน เรื่องราวการช่วยเหลือตัวเธอคืนมานี้ถือเป็นเหตุการณ์สำคัญหนึ่งที่ผลักดันให้เขสกลายเป็นนักรบที่สถาปนาจักรวรรดิมองโกล ทั้งสองมีลูกชายด้วยกันสี่คน ลูกสาวห้าคน และถือเป็นสายโลหิตสำคัญของการขยับขยายจักรวรรดิมองโกลต่อไปในอนาคต 

โบร์เทเกิดเมื่อราวปี 1161 ในตระกูลอ็อลโฮนุดของเผ่าโฮงงีรัด ซึ่งเป็นเผ่ามิตรสหายกับเผ่าของชิงกิส ข่าน เธอเป็นลูกสาวของเดย์-เซเชิน กับโชทัน (Chotan) มีการบรรยายถึงลักษณะของเธอว่ามีผิวสีอ่อน ใบหน้าอ่อนโยน และมีไฟอยู่ในดวงตา ซึ่งเป็นคำที่บ่งบอกว่าเธอมีความฉลาดเฉลียว สตรีจากตระกูลอ็อลโฮนุดนั้นเป็นที่ยกย่องว่าสวยงามกันโดยธรรมเนียม

อ้างอิง

บรรณานุกรม

 René Grousset. Conqueror of the World: The Life of Chingis-khan (New York: The Viking Press, 1944) .

 Man, John. Genghis Khan: Life, Death and Resurrection (London; New York : Bantam Press, 2004) .





หมวดหมู่:จักรวรรดิมองโกล